Tehnike zaštite autorskih prava na digitalne sadržaje
Šahman Nađa
Rezime:  Uporedo sa razvojem informacionih tehnologija raste i mogućnost zloupotrebe podataka koji se tim putem prenose. Ovaj seminarski rad sadrži razloge zaštite digitalnog sadržaja kao i kraće pojašnjenje o najzastupljenijim tehnikama zaštite autorskog prava na digitalne sadržaje: digitalno potpisivanje i digitalni vodeni žigovi. Pored toga, objašnjen je i princip rada AACM tehnologije koja je namjenjena prvenstveno za zaštitu video sadržaja. 

Uvod

Brzim razvojem umreženih računara i interneta, dokumenti koji su bili na papiru u arhivama, sad se nalaze u digitalnom obliku na računarima. Digitalna tehnologija je postala uveliko popularna i proširila se na sve vrste analognih podataka: audio, video, fotografije. Kopiranje digitalnih dokumenata ne narušava kvalitetu, za razliku od analognih, pa se možemo zapitati koji je original, a koji kopija? Time se postavlja pitanje pravog i prvog vlasnika dokumenta! 

Načini skrivanja informacije u dokumentu su digitalni potpis (eng. digital signature), pravo imena (eng. copyright label), digitalni žig (eng. digital watermark ). Pohranjivanjem takve informacije u original, original postaje intelektualno vlasništvo osobe koja je unijela podatak.
Autorsko pravo 

Autorsko pravo je pravo koje uživaju stvaratelji (autori)  književnih, znanstvenih  i umjetničkih  djela (autorska djela), a koje im daje isključivo pravo korištenja ili odobravanja drugima korištenja svog djela, a uključuje i sustav zaštite tih prava. 

Slika 1 Simbol kopirajta "©" koristi se kako bi se ukazalo da je neko djelo zaštićeno autorskim pravom[1]
Nositelj autorskog prava je fizička osoba - autor - koja je stvorila originalnu intelektualnu tvorevinu (autorsko djelo), koja ima individualni karakter i koja je na neki način izražena. Autoru pripada autorsko pravo na njegovom djelu činom ostvarenja djela bez ispunjavanja bilo kakvih formalnosti, kao što su primjerice registracija ili depozit djela.
Autorom se smatra osoba čije je ime, pseudonim ili znak na uobičajen način označen na primjercima djela dok se ne dokaže suprotno. Ako je više autora sudjelovalo u izradi djela radi se o koautorskom djelu. Ako je tako ostvareno djelo nedjeljiva cjelina, koautorima pripada zajedničko autorsko pravo na stvorenom djelu. Ako dva ili više autora sastave svoja djela radi njihovog zajedničkog korištenja, svaki od autora zadržava autorsko pravo na svojem autorskom djelu.
Autorsko pravo traje za života autora i sedamdeset godina nakon njegove smrti, bez obzira kada je autorsko djelo zakonito objavljeno.
Autorsko pravo na anonimnom autorskom djelu te objavljeno pod pseudonimom traje sedamdeset godina od zakonite objave tog djela.

Prestankom autorskog prava, autorsko djelo postaje javno dobro, te se može slobodno koristiti uz obvezu priznanja autorstva. [2]

Organizacije za kolektivno ostvarivanje autorskog prava su organizacije koje upravljaju autorskim pravima svojih članova. Neke od njih su: ASCAP BMI (SAD), BUMA/STEMRA (Holandija), PRS (Velika Britanija), APRA (Australija), SOKOJ (Srbija). Ove organizacije, na osnovu ugovora s autorima, ubiraju autorske naknade u njihovo ime, koje zatim raspoređuju autorima za korištenje njihovih autorskih djela od strane trećih lica.

Zaštita autorskog prava na digitalne sadržaje

Skup tehnologija za zaštitu i kontrolu korištenja digitalnog sadržaja zajednički se naziva upravljanje digitalnim pravima (eng. Digital Rights Management - DRM). 

Primjenjuju ih izdavači i drugi vlasnici autorskih prava kako bi ograničili pristup digitalnim uređajima i multimedijalnim sadržajima te spriječili njihovo neovlašteno umnažavanje i pretvaranje u druge formate. Tehnologije upravljanja digitalnim pravima prvenstveno se susreću u zabavnoj industriji, npr. glazbenoj i filmskoj, ali se pojavljuju i na drugim područjima. Tvrtke koje se bave prodajom glazbe na Internetu (npr. iTunes), pojedini izdavači elektroničkih knjiga (eng. e-books) i mnogi drugi također su razvili različite strategije upravljanja digitalnim sadržajima. 
Posljednjih godina brojni televizijski producenti isto tako zahtijevaju uporabu DRM tehnologija kako bi se kontrolirao pristup njihovim programima zbog porasta popularnosti DVR uređaja (eng. Digital Video Recorder).

Digitalno potpisivanje dokumenata

Kao potpis rukom, digitalni potpis jedinstveno pripada osobi koja ga je stvorila. Za razliku od tradicionalnih potpisa, digitalni potpisi mogu sadržavati dodatne informacije, poput datuma i vremena potpisa ili razloga potpisa.

Digitalnim potpisom (eng. digital signature - DS) se utvrđuje autentičnost elektronskih dokumenata, kao što su elektronsko pismo, web stranica ili slika. Dokument je autentičan ako je poznat njegov autor i ako je moguće dokazati da njegov integritet nije narušen. Vjerodostojnost (eng. authentication) potpisanih dokumenata provjerava se upotrebom kriptografskih metoda.  

Postupak digitalnog potpisivanja dokumenta sastoji se od:

· izračunavanja sadržaja poruke (izvornog teksta) – na primjer MD5 algoritmom i

· kriptiranja sadržaja poruke.

Digitalni potpis osigurava:

· autentičnost - identitet pošiljatelja utvrđuje se dekriptiranjem sadržaja poruke,

· integritet ili besprijekornost poruke - utvrđuje se je li poruka izmijenjena na putu do primatelja 

· neporećivost - pošiljatelj ne može poreći sudjelovanje u transakciji jer jedino on ima pristup do svog privatnog ključa kojim je potpisao poruku
Za izračunavanje sadržaja poruke koriste se posebne funkcije (eng. hash functions). Te funkcije stvaraju svojevrsni digitalni otisak određene veličine. Spomenuti je otisak zapravo niz znakova koji se obično zapisuju u heksadekadskom zapisu. Dobre funkcije za izračunavanje sadržaja za različite ulazne podatke daju različite sadržaje, odnosno dobiveni sadržaj je jedinstven za svaku pojedinu poruku. Digitalni potpisnik stvara par ključeva, privatni i javni. Privatnim ključem kriptira sadržaj poruke te tako stvoreni digitalni potpis šalje ili objavljuje zajedno s potpisanom porukom. Osnova sigurnosti digitalnog potpisa je u tajnosti privatnog ključa dok je javni ključ svima dostupan. Najčešći algoritam koji se koristi za kriptiranje sadržaja poruke je RSA.

Slika 2 Digitalno potpisivanje dokumenta [3]
Digitalni vodeni žig

Digitalni vodeni žig (Digital vatermark) je informacija pohranjena u neki signal. Taj signal je najčešće multimedijalni zapis – zvuk, slika, video. Dodana informacija mora biti „skrivena“ u signalu, tj. signal dodavanjem vodenog žiga ne smije biti značajnije promjenjen. Također, vodeni žig se mora moći detektirati i nakon raznih modifikacija signala, sve dok te modifikacije potpuno ne izmjene signal.

Slika 3 Primjer digitalnog vodenog žiga [4]
Označavanje digitalnim vodenim žigom je tehnika kojom se mogu zaštiti autorska prava

različitih multimedijskih sadržaja. S obzirom da postoji više različitih multimedijskih formata kao što su slike, audio podaci, video podaci te grafički objekti, potrebno je razviti posebne metode za svaki od njih. U usporedbi s istraživanjima o označavanju slika, video i audio podataka, istraživanja o označavanju teksta su malobrojna. Ipak pojavom novih primjena kao što su npr. digitalna knjižnica te knjige u elektroničkom formatu raste interes i za ovo područje.

Osnovna ideja označavanja digitalnim vodenim žigom je stvaranje meta podataka koji sadrže

informacije o digitalnom mediju koji se želi zaštititi. Meta podaci su vodeni žig koji se može

neprimjetno ugraditi u željeni medij. Vodeni žig treba biti otporan na namjerna i nenamjerna

izobličenja.

Slika 4 Ubacivanje digitalnog vodenog žiga[5]  
Ugrađivanje kombinira dokument, odnosno audio vizualni signal u koji se ugrađuje informacija, i poruku (eng. payload), koja se dodaje dokumentu, čime se stvara označeni sadržaj. Algoritam označavanja ima dva koraka. U prvom se koraku poruka kodira u vodeni žig koji mora biti istog tipa i istih dimenzija kao i dokument. Ako je, npr., dokument slika, tada i vodeni žig mora biti uzorak slike istih dimenzija kao i izvorna slika. Bolja sigurnost može se postići korištenjem ključa vodenog žiga u procesu kodiranja. U drugoj fazi, vodeni se žig dodaje dokumentu kako bi se stvorio označeni dokument.
Postoje dvije vrste označavanja:

· slijepo i

· informirano.
Vrsta označavanja ovisi o tome koristi li se dokument prilikom stvaranja vodenog žiga ili ne. Za slijepo označavanje nije potreban izvoran dokument. Vodeni žig se dobiva kodiranjem dokumenta uz pomoć ključa vodenog žiga. Informirano označavanje koristi informacije iz

izvornog dokumenta prije stvaranja vodenog žiga. 
Detektori, odnosno dekoderi vodenih žigova također se dijele na dvije vrste - slijepe i informirane. Vrsta označavanja ovisi o tome koliko informacija o dokumentu je dostupno prilikom procesa detektiranja vodenog žiga. 
Informirani detektor koristi izvorni dokument u procesu detekcije.

1. Lomljivi vodeni žigovi
Lomljivi se žigovi zovu tako jer je poželjno da se prilikom primjene većine tehnika obrade

dokumenata izmjene ili unište. Svojstva lomljivog žiga su:

· nevidljiv je promatraču,
· mijenja se prilikom primjene većina tehnika za obradu dokumenata,
· neovlaštene osobe ne bi smjele moći ubaciti lažni vodeni žig,
· vlaštene osobe mogu brzo izvaditi vodeni žig,
· očitani vodeni žig pokazuje gdje je došlo do promjena.

2. Otporni vodeni žigovi
Ova vrsta vodenih žigova se zove „otporni žigovi“ jer se očekuje da budu postojani neovisno o napadima. Svojstva otpornog žiga su:

· nevidljiv je promatraču,
· ostaje u dokumentu čak i nakon obrade dokumenta,
· neovlaštene osobe teško mogu detektirati vodeni žig,
· ovlaštene osobe mogu brzo izvaditi vodeni žig,
· nakon što je dokument ispisan i skeniran i dalje je moguće učitati vodeni žig.
Stvaranje algoritama koji posjeduju svojstva da neovlaštene osobe teško mogu detektirati vodeni žig i da je nakon ispisa i skeniranja dokumenta i dalje moguće učitati vodeni žig težak je zadatak, ali otporan vodeni žig nije pretjerano koristan ako se može lagano ukloniti. Također, teško je razviti programski sustav koji će detektirati vodeni žig čak i nakon većine izmjena. Za ostvarivanje svojstva da neovlaštene osobe teško mogu detektirati vodeni žig preporuča se korištenje vodenih žigova koji zahtijevaju poseban ključ za učitavanje. [6]  
AACS 

Jedna od nekolicine popularnih tehnologija upravljanja digitalnim pravima vezanih uz zaštitu video sadržaja je tehnologija AACS (eng. Advanced Access Content System). Riječ je o standardu za distribuciju digitalnih sadržaja i upravljanje pravima njihova korištenja namijenjenom ograničenju pristupa i onemogućavanju neovlaštenog umnažanja sadržaja pohranjenog na optičkim diskovima nove generacije. 

Rad AACS tehnologije temelji se na šifriranju sadržaja korištenjem principa tzv. difuznog

šifriranja (eng. broadcast encryption).

Difuzno šifriranje u osnovi rješava kriptografski problem šifriranja razašiljanog sadržaja (npr. televizijski programi) na način da samo određeni korisnici (recimo pretplatnici koji su platili svoje režije) mogu dešifrirati takav sadržaj. Teškoće se javljaju zbog zahtjeva da kraj pretplate kod nekih korisnika ne smije utjecati na preostale korisnike. Problematika se dodatno komplicira činjenicom da je često potrebno šifrirati više od jednog podatkovnog toka (više televizijskih kanala) od kojih svaki može imati zasebne pretplatnike. 

Danas je na tržištu dostupno nekoliko rješenja od kojih svako na svoj način rješava spomenuti

problem, uz odgovarajuće prednosti i nedostatke. Svako od njih temelji se na zajedničkom

principu: šifrirana poruka razašilje se prema nekom skupu korisnika koji se može podijeliti na

skupinu korisnika s važećim pravima pristupa (pretplatnika) i skupinu onih koji ta prava nemaju.

Ideja je da samo oni korisnici s važećim pravima pristupa mogu dešifrirati izvorni sadržaj poruke. 

Slika 5  Osnovni koraci postupka difuznog šifriranja[7]
Na slici se mogu vidjeti osnovni koraci postupka difuznog šifriranja:

1. Inicijalizacijski korak podrazumijeva dodjelu tajne informacije svakom od korisnika iznskupa korisnika kojima će biti razašiljana šifrirana poruka. Ta tajna informacija služit će za dešifriranje šifriranog sadržaja izvorne poruke.
2. Centar zadužen za razašiljanje poruka koristi algoritam za difuzno šifriranje. Takav algoritam kao ulaznu informaciju prima poruku koju se želi poslati te skup korisnika koji nemaju važeća prava pristupa sadržaju poruke. Izlaz algoritma je posebno šifrirana izvorna poruka koja se šalje svim korisnicima.

3. Kad korisnici prime takvu poruku, mogu iskoristiti dobivenu tajnu informaciju i prvog koraka kako bi dešifrirali njen sadržaj samo pod uvjetom da se ne nalaze u listi korisnika koji nemaju važeća prava pristupa njenom sadržaju. [8]
AACS ima ugrađene i dodatne mehanizme od kojih svaki na svoj način pomaže pri

zaštiti sadržaja od neovlaštenog umnažavanja ili pristupa. 

· Traitor tracing je tehnika otkrivanja narušavanja autorskih prava koja pokušava otkriti sam izvor kompromitacije. Radi na sljedećem principu: distributer zapisuje jedinstvenu vrijednost na svaku kopiju koju izdaje. Pomoću nje onda po objavljivanju neke od kopija može doći do onoga tko je tu kopiju neovlašteno objavio.

· Audio vodeni žogovi.  Radi se o sustavu koji se sastoji od dvije osnovne komponente: posebnog i neprimjetnog audio vodenog žiga (eng.Audio Watermark) koji se ugrađuje u štićeni sadržaj te uređaja koji može opaziti takve žigove. Kod reprodukcije štićenog sadržaja uređaj zadužen za reprodukciju u jednom trenutku prepoznaje takav vodeni žig i određuje ima li adekvatne ovlasti za nastavak reprodukcije. Ako to nije slučaj (primjeri kod neovlaštenih kopija gdje se AACS ne koristi), prekida se reprodukcija i ispisuje odgovarajuća poruka.

· Vođeno umnožavanje.  Pod vođenim umnažanjem (eng. Managed Copy) podrazumijeva se mehanizam koji omogućuje krajnjim korisnicima da izrađuju ovlaštene kopije zaštićenog sadržaja, a koje će ostati zaštićene AACS-om.Postupak zahtijeva da uređaj koji provodi umnažanje kontaktira poslužitelj vlasnika sadržaja na Internetu i dobije odgovarajuće ovlasti. [8]  
Zaključak
Sva originalna djela izražena u određenoj formi podliježu zakonskoj zaštiti i ne mogu da se koriste bez saglasnosti autora. U digitalnom dobu se vrlo često dešavaju povrede autorskog prava, s obzirom na količinu objavljenog materijala i tehnologija koje dopuštaju korištenje tog materijala, s tim što se neke povrede dešavaju bez loših namjera, a povlače zakonsku odgovornost. 
Autori ili vlasnici autorskih prava protivili su se tehnologijama koje omogućavaju umnožavanje izvornih kreativnih sadržaja. Njihovi razlozi su jasni: neovlašteno umnažavanje tako nastalih sadržaja dovodi do narušavanja autorskog integriteta i smanjenih prihoda autora i izdavača. Digitalni formati zapisa sadržaja značajno olakšavaju njegovo umnažanje, zbog čega su uvišestručeni napori vlasnika autorskih prava uloženi u njihovu zaštitu.
Literatura

[1] http://upload.wikimedia.org/wikipedia/commons/thumb/b/b0/Copyright.svg/250px-Copyright.svg.png
[2]  http://hr.wikipedia.org/wiki/Autorsko_pravo
[3]  http://www.cert.hr/
[4]  http://i120.photobucket.com/albums/o187/tajson/Vocke/Copy-3-of-Copy-of-DSCF021-1.jpg
[5]  http://www.cert.hr/
[6]  http://www.cert.hr/sites/default/files/NCERT-PUBDOC-2010-04-296.pdf
[7]  http://www.cis.hr/
[8]  http://www.cis.hr/files/dokumenti/CIS-DOC-2011-02-003.pdf
